**SAMARBEJDSAFTALE**

**om**

**FGU-BASERET ERHVERVSUDDANNELSE**

|  |
| --- |
| Mellem |
| **Erhvervsskolens navn**[…] |
| Og |
| **FGU-institutions navn**[…] |

Denne standard samarbejdsaftale om FGU-baseret erhvervsuddannelse er udarbejdet af Danske Erhvervsskoler og -Gymnasier og FGU Danmark. Felter markeret med […] slettes og udfyldes i samarbejde mellem Erhvervsskolen og FGU-institutionen inden underskrift.

Samarbejdsaftalen tager udgangspunkt i kapitel 7c i lovbekendtgørelse nr. 1395 af 28. september 2020 (Erhvervsuddannelsesloven).

**Mellem ovennævnte parter er aftalt følgende:**

# **Indstilling af elever til optagelse**

Elever, der indstilles til optagelse, skal forinden være indskrevet som ordinære elever på FGU-institutionen.

FGU-institutionen udarbejder i samarbejde med den unge en skriftlig indstilling på et til formålet udarbejdet indstillingsskema (bilag a).

Efter anmodning fra FGU-institutionen meddeler erhvervsskolen de oplysninger om den konkrete uddannelse til brug for FGU-institutionens indstilling.

# **Afgørelse om optagelse**

Senest 14 dage efter modtagelse af FGU-institutionens indstilling (indstillingsskemaet), træffer erhvervsskolen afgørelse om optagelse.

En afgørelse om optagelse, der ikke følger FGU-institutionens indstilling, kan kun træffes efter forudgående drøftelse med FGU-institutionen.

# **Tillæg for hver erhvervsuddannelse, der udbydes inden for denne samarbejdsaftales rammer.**

Samarbejdsaftalen udvides med et tillæg (bilag d) på et dertil udarbejdet særligt skema for hver erhvervsuddannelse, som udbydes inden for samarbejdsaftalens rammer.

Tillægget skal indeholde retningslinjer for samarbejdet om den enkelte uddannelse.

Tillægget skal foreligge senest samtidig med udarbejdelsen af den personlige uddannelsesplan for den enkelte elev.

# **Samarbejde om tilrettelæggelse af elevens uddannelse, herunder udarbejdelse af personlig uddannelsesplan.**

Både den grundlæggende praktiske oplæring, der helt eller delvis erstatter grundforløbet, og praktikuddannelse finder som udgangspunkt sted på FGU-institutionen, men uden sædvanlig uddannelsesaftale mellem elev og FGU-institutionen. Herudover kan eventuel skoleundervisning efter nærmere aftale udlægges til FGU-institutionen.

Den personlige uddannelsesplan udarbejdes i henhold til § 48 i lovbekendtgørelse nr. 1395 af 28. september 2020 (Erhvervsuddannelsesloven)**.** Det er en betingelse for gennemførelse af en erhvervsuddannelse, at der mellem eleven og en eller flere virksomheder er indgået en uddannelsesaftale, jf. dog § 5 c, stk. 1, 3. pkt., og stk. 2, kapitel 7 a og § 66 p, stk. 1. Aftalen skal omfatte alle praktik- og skoleophold og eventuel svendeprøve i uddannelsen eller det kompetencegivende trin i uddannelsen.

Erhvervsskolen underretter det faglige udvalg om uddannelsesplanen.

FGU-institutionen kan foranledige, at der indgås en til formålet udarbejdet samarbejdsaftale om den enkelte elevs gennemførelse af en FGU-baseret erhvervsuddannelse, der tiltrædes af elev, evt. elevens forældre, FGU-institution og erhvervsskole.

# **Det administrative og økonomiske samarbejde**

Det administrative samarbejde omfatter følgende forhold:

# *Administration i forbindelse med eventuel undervisning udlagt til FGU-institutionen*

[Såfremt det er aftalt, at skoleundervisning udlægges til FGU-institutionen, anføres her, hvilke aftaler der er indgået, herunder om betalingen herfor, eller der henvises til tillæg til aftalen.]

# *Administration af skoleydelse til eleven.*

Erhvervsskolen udbetaler skoleydelse til elever, der deltager i FGU-baseret erhvervsuddannelse, jf. retningslinjerne i erhvervsuddannelseslovens § 66 t.

|  |  |
| --- | --- |
| Hvilke oplysninger skal tilgå erhvervsskolen? | […] |
| Hvordan administreres træk i skoleydelsen (fx betaling for kost og evt. andre forhold)? | […] |
| Hvilke oplysninger skal tilgå elev og FGU-institution om datoer for udbetaling, datoer for oplysninger om evt. ændringer mv.? | […] |

# *Perioder uden skoleydelse.*

Ved aftaler om lønnet delpraktik i virksomheder udbetaler virksomheden den overenskomstmæssige elevløn for det pågældende område i aftaleperioden.

#  *Betaling til FGU-institutionen for undervisning, praktikuddannelse m.v.,*

Erhvervsskolen betaler FGU-institutionen for skoleundervisning, grundlæggende praktisk oplæring og praktikuddannelse, som FGU-institutionen varetager i forbindelse med den FGU-baserede erhvervsuddannelse.

Erhvervsskolen modtager hertil et driftstilskud pr. årselev i FGU-baseret erhvervsuddannelse. Tilskuddet findes i Børne- og Undervisningsministeriets takstkatalog under Erhvervsuddannelser (nederst), og er anført som ”Tilskud til praktikuddannelse på FGU-institutionen”.

Hvad angår takster under praktik – virksomhedsforlagt undervisning (ulønnet praktik) eller en delpraktikaftale med en virksomhed (lønnet praktik) – er tilskudstaksten den samme, som når eleven er i grundlæggende praktisk oplæring og praktik på FGU-institutionen. Altså den fulde takst.

Såfremt dele af undervisningen under den grundlæggende praktiske oplæring foregår på erhvervsskolen, udløser sådanne perioder taxametertilskud til erhvervsskolen pr. årselev svarende til gældende undervisningsudgift-, fællesudgift- og bygningstilskud.

Erhvervsskolen betaler FGU-institutionen […] kr. for undervisning og praktikuddannelse, som institutionen varetager i forbindelse med den FGU-baserede erhvervsuddannelse.

1. **Gensidig informationsudveksling**

Begge parter forpligter sig til at holde hinanden gensidigt orienteret om ændringer i uddannelsesplanen samt andre væsentlige forhold omkring elevens uddannelse.

1. **Godkendelse af FGU-institutionen som praktikvirksomhed**

Erhvervsskolen bistår FGU-institutionen med hensyn til at blive godkendt som praktikvirksomhed.

1. **Vejledning og tilsyn fra erhvervsskolen**

Erhvervsskolen vejleder om og fører tilsyn med den undervisning, som FGU-institutionen varetager på erhvervsskolens vegne. Aftale herom indføjes i tillægget til samarbejdsaftalen vedr. den enkelte erhvervsuddannelse.

|  |  |
| --- | --- |
| **For erhvervsskolen:** | **For FGU-institutionen:** |
| *Sted:* | *Sted:* |
| *Dato:* | *Dato:* |
| *Navn (blogbogstaver):* | *Navn (blogbogstaver):*  |
| *Underskrift:* | *Underskrift:* |

NB: Alle relevante dokumenter og bilag findes på FGU Danmarks hjemmeside ([www.fgu.dk](http://www.fgu.dk)). Det drejer sig om nærværende dokumenter:

* Bilag a: Indstillingsskema – FGU-baseret EUD
* Bilag b: Baggrundsoplysninger til indstillingsskema – FGU-baseret EUD
* Bilag c: Aftale om samarbejde om elevens personlige uddannelsesplan
* Bilag d: Tillæg til samarbejdsaftale – FGU-baseret EUD
* Bilag e: Skema til ophør af FGU-baseret EUD